Kameme FmKameme Fm News
President Uhuru na Raila gucemania rita ria mbere kanitha-ini wa All Saint Cathedral guku Nairobi umuthi
Mutongoria wa bururi Uhuru Kenyatta na mutongoria wa NASA Raila Odinga nimacemanitie igongona-ini ria kanitha, kanitha-ini wa All saints Cathedral guku Nairobi. Igongona ria umuthi kanitha-ini ucio wa Anglican riratongorio ni mutongoria wa kanitha ucio thiinii wa thi uria Archbishop wa Canterbury Justin Welby, uria uracemanitie na mutongoria wa bururi thingira-ini wa iregi muthenya wa ira.
Riri rigukorwo ari rita ria mbere Uhuru na Raila gucemania igongona-ini o riothe thutha wa gucokerwo gwa githurano kia upresident. Nake munini wa mutongoria wa bururi ari kanitha-ini wa gatoreki mwena wa Eldoret ari hamwe na ngavana Jackson Mandago wa Uasin Gishu na abunge maigana una a Rift valley.
fao_Latn kik_Latn kik_Latn kik_Latn